TELŠIŲ RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL TEISĖS DIRBTI AR SUSIPAŽINTI SU ĮSLAPTINTA INFORMACIJA TELŠIŲ RAJONO SAVIVALDYBĖS ADMINISTRACIJOJE, ŽYMIMA SLAPTUMO ŽYMA „RIBOTO NAUDOJIMO“, SUTEIKIMO IR PANAIKINIMO TVARKOS APRAŠO PATVIRTINIMO

2017 m. gruodžio 13 d. Nr. A1-2246

Telšiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos valstybės ir tarnybos paslapčių įstatymo 16 straipsniu, Lietuvos Respublikos Vyriausybės 2016 m. spalio 19 d. nutarimu Nr. 1053 patvirtintu Asmenų, pretenduojančių gauti leidimą dirbti ar susipažinti su įslaptinta informacija, tikrinimo ir teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo tvarkos aprašu bei atsižvelgdamas į Lietuvos Respublikos valstybės saugumo departamento 2017-02-15 raštą Nr. 18-1557 „Dėl praktinių patarimų, atliekant asmenų, pretenduojančių gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“ tikrinimą“:

1.	Tvirtinu Teisės dirbti ar susipažinti su įslaptinta informacija Telšių rajono savivaldybės administracijoje, žymima slaptumo žyma „Riboto naudojimo“, suteikimo ir panaikinimo tvarkos aprašą (pridedama).

2.	P r i p a ž į s t u netekusiu galios Telšių rajono savivaldybės administracijos direktoriaus 2016 m. lapkričio 29 d. įsakymą Nr. A1-2045 „Dėl teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo tvarkos aprašo Telšių rajono savivaldybės administracijoje patvirtinimo“.

Administracijos direktorius	Saulius Urbonas

PATVIRTINTA

Telšių rajono savivaldybės administracijos

direktoriaus 2017 m. gruodžio 13 d.

įsakymu Nr. A1-2246

TEISĖS DIRBTI AR SUSIPAŽINTI SU ĮSLAPTINTA INFORMACIJA TELŠIŲ RAJONO SAVIVALDYBĖS ADMINISTRACIJOJE, ŽYMIMA SLAPTUMO ŽYMA „RIBOTO NAUDOJIMO“, SUTEIKIMO IR PANAIKINIMO TVARKOS APRAŠAS

I SKYRIUS

BENDROSIOS NUOSTATOS

1. Teisės dirbti ar susipažinti su įslaptinta informacija Telšių rajono savivaldybės administracijoje, žymima slaptumo žyma „Riboto naudojimo“, suteikimo ir panaikinimo tvarkos aprašas (toliau – Aprašas) nustato bendrąsias teises dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo procedūras bei tokios teisės panaikinimą.

2. Šis Aprašas taikomas Telšių rajono savivaldybės administracijoje (toliau – Administracija), tarnaujantiems valstybės tarnautojams, dirbantiems pagal darbo sutartį darbuotojams (toliau – asmenys) ir pretenduojantiems gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, arba jau turintiems tokią teisę.

3. Teisę dirbti ar susipažinti su įslaptinta informacija, žymima slaptumo žyma „Riboto naudojimo“, asmenims, nurodytiems Aprašo 2 punkte, suteikia Administracijos direktorius.

4. Teisė dirbti ar susipažinti su įslaptinta informacija, žymima slaptumo žyma „Riboto naudojimo“, suteikiama vadovaujantis principu „būtina žinoti“.

5. Teisė dirbti ar susipažinti su įslaptinta informacija, žymima slaptumo žyma „Riboto naudojimo“, suteikiama iki tarnybos (darbo) santykių nutraukimo.

6. Teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo tvarką nustato Administracijos direktorius.

7. Įslaptina informacija, žymima slaptumo žyma „Riboto naudojimo“, gali būti patikėta asmenims, kuriems vykdant pareigas ar užduotis yra būtina susipažinti su įslaptinta informacija, žymima slaptumo žyma „Riboto naudojimo“. Asmeniui gali būti leidžiama dirbti ar susipažinti tik su tokios apimtiems įslaptinta informacija, žymima slaptumo žyma „Riboto naudojimo“, kokia yra reikalinga jo pareigoms ar užduotims atlikti.

8. Šiame Apraše vartojamos sąvokos atitinka Lietuvos Respublikos valstybės ir tarnybos paslapčių įstatyme apibrėžtas sąvokas.

II SKYRIUS

TEISĖS DIRBTI AR SUSIPAŽINTI SU ĮSLAPTINTA INFORMACIJA, ŽYMIMA SLAPTUMO ŽYMA „RIBOTO NAUDOJIMO“, SUTEIKIMAS

9. Teisė dirbti ar susipažinti su įslaptinta informacija, žymima slaptumo žyma „Riboto naudojimo“, suteikiama tik asmenims, jeigu tokie asmenys:

9.1. eina ar pretenduoja eiti pareigas, susijusias su įslaptintos informacijos, žymimos slaptumo žyma „Riboto naudojimo“, naudojimu ar tokios informacijos apsauga;

9.2. raštiškai pasižada saugoti įslaptintą informaciją, pasirašant Aprašo 4 priede nurodytą Pasižadėjimą saugoti įslaptintą informaciją;

9.3. pasirašytinai yra supažindinti su įstatymų nustatyta atsakomybe už neteisėtą disponavimą įslaptinta informacija, įslaptintos informacijos atskleidimą, praradimą, pagrobimą ar kitokį neteisėtą įgijimą, taip pat su įslaptintos informacijos apsaugą reglamentuojančių teisės aktų reikalavimais.

10. Asmuo, pretenduojantis gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, Administracijos direktoriui pateikia Aprašo 1 priede nurodytą Prašymą dėl teisės dirbti ar susipažinti su įslaptinta informacija suteikimo, užpildytą Aprašo 2 priede nurodytą Sutikimą būti tikrinamam ir Aprašo 3 priede nurodytą Anketą, skirtą asmenims, pretenduojantiems gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“.

11. Administracijos direktoriaus įgaliotas asmuo, atsakingas už įslaptintos informacijos administravimą (toliau – įgaliotas asmuo), atlikdamas asmens, pretenduojančio gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, tikrinimą ir siekdamas nustatyti, ar nėra Aprašo 20 punkte nurodytų aplinkybių, per 2 darbo dienas nuo asmens tikrinimo pradžios kreipiasi į:

11.1. Informatikos ir ryšių departamentą prie Lietuvos Respublikos vidaus reikalų ministerijos;

11.2. sveikatos priežiūros įstaigas – savivaldybės psichikos sveikatos centrą pagal tikrinamojo asmens deklaruotą gyvenamąją vietą arba psichikos sveikatos centrą prie pirminės sveiktos priežiūros centro, kuriame registruotas tikrinamas asmuo;

11.3. institucijas, įmones, organizacijas, kuriose tikrinamas asmuo dirbo pastaruosius 5 metus ir, jei ten dirbdamas turėjo leidimą dirbti ar susipažinti su įslaptinta informacija;

11.4. institucijas, įmones, organizacijas, kuriose tikrinamas asmuo dirbo pastaruosius 3 metus ir, jei ten užimamos pareigos buvo siejamos su priesaika ar pasižadėjimu.

12. Jeigu, siekiant nustatyti, ar nėra Aprašo 20 punkte nurodytų aplinkybių, reikia informacijos, kurios Aprašo 11 punkte nurodyti subjektai netvarko, įgaliotas asmuo kreipiasi į atitinkamą informaciją tvarkančius ar ja disponuojančius teisėsaugos, kontrolės ir kitas institucijas, įstaigas ar įmones.

13. Įgaliotas asmuo turi teisę:

13.1. kreiptis informacijos apie tikrinamą asmenį į Administracijos Teisės ir administravimo skyrių;

13.2. reikalauti tikrinamo asmens pateikti papildomą informaciją ir (ar) dokumentus (pažymą apie buvusias darbo vietas, įsakymo, patvirtinančio tarnybos (darbo) santykių nutraukimo pagrindą ankstesnėse darbovietėse, kopiją, kitus tikrinimui reikalingus dokumentus).

14. Jeigu asmuo, pretenduojantis gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, kartu su Prašymu dėl teisės dirbti ar susipažinti su įslaptinta informacija suteikimo pateikia dokumentus, patvirtinančius, kad nėra Aprašo 20 punkte nurodytų aplinkybių, įgaliotas asmuo vertina pateiktus dokumentus ir sprendžia, ar nereikia papildomai kreiptis dėl šių aplinkybių į Aprašo 11 ir 12 punktuose nurodytus subjektus.

15.Jeigu teisė dirbti ar susipažinti su įslaptinta informacija, žymima slaptumo žyma „Riboto naudojimo“, asmeniui buvo panaikinta nutraukus tarnybos (darbo) santykius, teisė dirbti ar susipažinti su įslaptinta informacija, žymima slaptumo žyma „Riboto naudojimo“, asmeniui iš naujo suteikiama be tikrinimo, jeigu nuo tarnybos (darbo) santykių nutraukimo nepraėjo 12 mėnesių ir nuo paskutinio asmens tikrinimo dėl teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo nepraėjo 10 metų.

16. Aprašo 15 punkte nurodytu atveju asmuo, pretenduojantis gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, neteikia Aprašo 2 priede nurodyto Sutikimo būti tikrinamas.

Įgaliotas asmuo ne vėliau kaip per 5 darbo dienas nuo šio punkto 1 dalyje nurodytos informacijos gavimo raštu kreipiasi į paslapčių subjektą, kuriame dirbdamas asmuo turėjo teisę dirbti ar susipažinti su įslaptinta informacija, žymima slaptumo žyma „Riboto naudojimo“, kad šis ne vėliau kaip per 10 darbo dienų pateiktų informaciją apie asmens turėtą teisę dirbti ar susipažinti su įslaptinta informacija, žymima slaptumo žyma „Riboto naudojimo“, jos panaikinimo pagrindą ir paskutinį asmens tikrinimą dėl teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo.

17. Įgaliotas asmuo, baigęs tikrinimo procedūrą, parengia vieną iš tikrinimo išvadų, kurioje nurodo nustatytas tikrinimo metu faktines aplinkybes ir siūlo:

17.1. suteikti asmeniui teisę dirbti ar susipažinti su įslaptinta informacija, žymima slaptumo žyma „Riboto naudojimo“, nurodant šios teisės galiojimo terminą;

17.2. nesuteikti asmeniui teisę dirbti ar susipažinti su įslaptinta informacija, žymima slaptumo žyma „Riboto naudojimo“, pagrindžiant nesuteikimo aplinkybes.

18. Aprašo 14 punkte nustatytu atveju arba nenustačius aplinkybių, nurodytų Aprašo 20 punkte, atsižvelgiant į Aprašo 17.1 papunktyje nurodytą išvadą, Administracijos direktorius, suteikia asmeniui teisę dirbti ar susipažinti su įslaptinta informacija, žymima slaptumo žyma „Riboto naudojimo“, priimdamas įsakymą, o asmenims, nurodytiems šio Aprašo 4 punkte.

Prieš suteikiant teisę dirbti ar susipažinti su įslaptinta informacija, žymima slaptumo žyma „Riboto naudojimo“, asmuo, pretenduojantis gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, pasirašo Aprašo 4 priede nurodytą Pasižadėjimą saugoti įslaptintą informaciją.

19. Asmens tikrinimas neatliekamas:

19.1. kai gaunama duomenų, kad asmeniui ne daugiau kaip prieš 12 mėnesių buvo panaikinta teisė dirbti ar susipažinti su įslaptinta informacija, žymima slaptumo žyma „Riboto naudojimo“, nutraukus tarnybos (darbo) santykius, o nuo paskutinio asmens tikrinimo nepraėjo 10 metų, teisė suteikiama neatlikus asmens tikrinimo;

19.2. kai asmeniui yra išduotas leidimas dirbti ar susipažinti su įslaptinta informacija, žymima slaptumo žymomis „Visiškai slaptai“, „Slaptai“, arba „Konfidencialiai“.

III SKYRIUS

TEISĖS DIRBTI AR SUSIPAŽINTI SU ĮSLAPTINTA INFORMACIJA, ŽYMIMA SLAPTUMO ŽYMA „RIBOTO NAUDOJIMO“, NESUTEIKIMAS ARBA PANAIKINIMAS

20. Teisė dirbti ar susipažinti su įslaptinta informacija, žymima slaptumo žyma „Riboto naudojimo“, nesuteikiama arba turima teisė panaikinama, jeigu asmuo:

1) įsiteisėjusiu nuosprendžiu buvo pripažintas kaltu dėl labai sunkaus ar sunkaus nusikaltimo ir turi neišnykusį ar nepanaikintą teistumą;

2) įsiteisėjusiu nuosprendžiu buvo pripažintas kaltu dėl valstybės ar tarnybos paslapties atskleidimo, neteisėto disponavimo informacija, kuri yra valstybės paslaptis, valstybės paslapties praradimo, tarnybos paslapties pagrobimo ar kitokio neteisėto įgijimo ir turi neišnykusį ar nepanaikintą teistumą arba baudžiamojo nusižengimo atveju nuo apkaltinamojo nuosprendžio įsiteisėjimo dienos nepraėjo 3 metai;

3) buvo atleistas iš pareigų dėl darbo su įslaptinta informacija tvarkos pažeidimo ar už tokius pažeidimus jam buvo panaikintas leidimas dirbti ar susipažinti su įslaptinta informacija arba teisė dirbti ar susipažinti su įslaptinta informacija, žymima slaptumo žyma „Riboto naudojimo“, ir nuo tokio sprendimo dienos nepraėjo 5 metai;

4) buvo atleistas iš pareigų dėl priesaikos ar pasižadėjimo sulaužymo, pareigūno vardo pažeminimo, profesinės etikos pažeidimo ir nuo atleidimo iš pareigų dienos nepraėjo 3 metai;

5) yra ar per pastaruosius 5 metus buvo įrašytas į sveikatos priežiūros įstaigos įskaitą dėl alkoholizmo ar narkomanijos arba per pastaruosius 3 metus daugiau negu 2 kartus buvo baustas už administracinius teisės pažeidimus, padarytus apsvaigus nuo alkoholio, narkotinių, psichotropinių ar kitų psichiką veikiančių medžiagų;

6) turi psichikos ar kitų sveikatos apsaugos ministro patvirtintame sąraše numatytų sveikatos būklės sutrikimų, dėl kurių kyla grėsmė patikėtos įslaptintos informacijos saugumui.

21. Paaiškėjus šio Aprašo 20 punkte nurodytoms aplinkybėms arba su asmeniu, kuriam buvo suteikta teisė dirbti ar susipažinti su įslaptinta informacija, žymima slaptumo žyma „Riboto naudojimo“, buvo nutraukti tarnybos (darbo) santykiai, arba asmenį perkėlus į kitas pareigas, nesusijusias su įslaptintos informacijos naudojimu, teisė dirbti ar susipažinti su įslaptinta informacija, žymima slaptumo žyma „Riboto naudojimo“, panaikinama.

22. Aprašo 21 punkte nurodytais atvejais, teisė dirbti ar susipažinti su įslaptinta informacija, žymima slaptumo žyma „Riboto naudojimo“, panaikinama Administracijos direktoriaus įsakymu.

23. Panaikinus teisę dirbti ar susipažinti su įslaptinta informacija, žymima slaptumo žyma „Riboto naudojimo“, įgaliotas asmuo apie tai per 5 darbo dienas informuoja Lietuvos Respublikos valstybės saugumo departamentą.

IV SKYRIUS

BAIGIAMOSIOS NUOSTATOS

24. Nutraukus tarnybos (darbo) santykius su asmeniu, kuriam buvo suteikta teisė dirbti ar susipažinti su įslaptinta informacija, žymima slaptumo žyma „Riboto naudojimo“, arba asmenį perkėlus į kitas pareigas, nesusijusias su įslaptintos informacijos naudojimu, Administracijos Teisės ir administravimo skyrius ne vėliau kaip per 2 darbo dienas informuoja atsakingą asmenį ir pateikia įsakymo, patvirtinančio tarnybos (darbo) santykių nutraukimą ar perkėlimą į kitas pareigas, kopiją.

25. Sprendimai dėl teisės dirbti ar susipažinti su įslaptinta informacija, žymima slaptumo žyma „Riboto naudojimo“, nesuteikimo ar panaikinimo gali būti skundžiami Lietuvos Respublikos administracinių bylų teisenos įstatymo nustatyta tvarka.

26. Asmuo už neteisėtą disponavimą įslaptinta informacija, įslaptintos informacijos atskleidimą, pagrobimą arba kitokį neteisėtą įgijimą ar kitus įslaptintos informacijos apsaugos reikalavimų pažeidimus atsako teisės aktų nustatyta tvarka.

_________________________

Teisės dirbti ar susipažinti su įslaptinta

informacija Telšių rajono savivaldybės

administracijoje, žymima slaptumo žyma

„Riboto naudojimo“, suteikimo ir panaikinimo

tvarkos aprašo

1 priedas

_____________________________________________________________________________

(vardas, pavardė)

_____________________________________________________________________________

(paslapčių subjekto struktūrinio padalinio pavadinimas, pareigos)

_____________________________________________________________________________

(faktinės gyvenamosios vietos adresas)

_____________________________________________________________________________

(telefono numeris, el. pašto adresas)

Telšių rajono savivaldybės administracijos

direktoriui

PRAŠYMAS

DĖL TEISĖS DIRBTI AR SUSIPAŽINTI SU ĮSLAPTINTA INFORMACIJA SUTEIKIMO

___________________

(data)

Telšiai

Vadovaudamasis (-asi) Lietuvos Respublikos valstybės ir tarnybos paslapčių įstatymo 3 straipsnio 6 dalimi, atsižvelgiant į tai, kad vykdant tarnybines pareigas ______________________

_____________________________________________________________________________

(nurodyti kokios pareigos yra/bus vykdomos)

_____________________________________________________________________________

reikia susipažinti ir dirbti su įslaptinta informacija, prašau man suteikti teisę dirbti ar susipažinti su įslaptinta informacija, žymima slaptumo žyma „Riboto naudojimo“.

PRIDEDAMA:

1. Pasižadėjimas saugoti įslaptintą informaciją, 1 lapas.

2. Sutikimas būti tikrinamas, 1 lapas.

3. Anketa, skirta asmenims, pretenduojantiems gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“ lapai.

4.

5.

____________________ ____________________

(parašas) (vardas, pavardė)

Teisės dirbti ar susipažinti su įslaptinta

informacija Telšių rajono savivaldybės

administracijoje, žymima slaptumo žyma

„Riboto naudojimo“, suteikimo ir panaikinimo

tvarkos aprašo

2 priedas

SUTIKIMAS BŪTI TIKRINAMAM (-AI)

________________

(data)

Aš, _________________________________________________________ , norėdamas (-a)

(vardas, pavardė, asmens kodas)

gauti teisę dirbti ar susipažinti su įslaptinta informacija, sutinku, kad įgaliotos institucijos tikrintų mane, su manimi susijusią aplinką ir ryšius, rinktų, gautų ir tvarkytų reikiamus duomenis apie mane iš valstybės registrų (kadastrų), klasifikatorių ir kitų duomenų bankų, taip pat kitą informaciją apie mane iš visų valstybės, savivaldybės institucijų, antstolių, notarų, kitų įmonių, įstaigų, organizacijų, juridinių ar fizinių asmenų ir užsienio institucijų.

____________________ ____________________

(parašas) (vardas, pavardė)

________________________________

Teisės dirbti ar susipažinti su įslaptinta

informacija Telšių rajono savivaldybės

administracijoje, žymima slaptumo žyma

„Riboto naudojimo“, suteikimo ir panaikinimo

tvarkos aprašo

3 priedas

ANKETA, SKIRTA ASMENIMS, PRETENDUOJANTIEMS GAUTI TEISĘ DIRBTI AR SUSIPAŽINTI SU ĮSLAPTINTA INFORMACIJA, ŽYMIMA SLAPTUMO ŽYMA „RIBOTO NAUDOJIMO“

Eil. Nr.	Klausimas	Atsakymas
1	Vardas, pavardė
2	Kita (-os) turėta (-os) pavardės (-ės) ir (ar) vardas (-ai). Keitimo data ir priežastis
3	Asmens kodas
4	Faktinės gyvenamosios vietos (per paskutinius 5 metus) adresas
5	Deklaruojamos gyvenamosios vietos (per paskutinius 5 metus) adresas
6	Esama ir (ar) per 5 paskutinius metus buvusi darbo ar tarnybos vieta, pareigos.
7	Ar Jums buvo išduotas leidimas (suteikta teisė) dirbti ar susipažinti su įslaptinta informacija? Jei taip, nurodykite, kur dirbdamas ir su kokia žyma įslaptinta informacija galėjote dirbti ar susipažinti.
8	Ar Jums buvo panaikintas arba neišduotas leidimas (teisė) dirbti ar susipažinti su įslaptinta informacija arba nutraukta Jūsų tikrinimo procedūra dėl tokio leidimo išdavimo ar teisės suteikimo? Jei taip, pateikite išsamią informaciją apie leidimo (teisės) panaikinimą, neišdavimą ar tikrinimo procedūros nutraukimą.
9	Ar buvote atleistas iš pareigų dėl darbo su įslaptinta informacija tvarkos pažeidimo ir nuo atleidimo dienos nepraėjo 5 metai? Jei taip, nurodykite darbovietę ir informaciją apie atleidimą.
10	Ar buvote atleistas iš pareigų dėl priesaikos ar pasižadėjimo sulaužymo, pareigūno vardo pažeminimo, profesinės etikos pažeidimo ir nuo atleidimo iš pareigų dienos nepraėjo 3 metai? Jei taip, nurodykite darbovietę ir informaciją apie atleidimą.
11	Nurodykite gydymo įstaigą, kurioje esate registruotas pirminei sveikatos priežiūrai. Ar Jums yra/buvo diagnozuoti psichikos ar elgesio sutrikimai, priklausomybės ligos? Jei taip, pateikite informaciją apie tai.

____________________ ____________________ ____________________

(klausimyno užpildymo data) (parašas) (vardas, pavardė)

_________________________

Teisės dirbti ar susipažinti su įslaptinta

informacija Telšių rajono savivaldybės

administracijoje, žymima slaptumo žyma

„Riboto naudojimo“, suteikimo ir panaikinimo

tvarkos aprašo

4 priedas

PASIŽADĖJIMAS SAUGOTI ĮSLAPTINTĄ INFORMACIJĄ

20______ m. ____________________ d.

(data)

Aš, ______________________________________________________________________ ,

(vardas ir pavardė)

_______________________________________________________________________________ ,

(paslapčių subjekto struktūrinio padalinio (tiekėjo) pavadinimas, pareigos)

patvirtinu,

kad esu susipažinęs su teisės aktų, reglamentuojančių įslaptintos informacijos apsaugą, reikalavimais ir Lietuvos Respublikos įstatymais, nustatančiais atsakomybę už įslaptintos informacijos atskleidimą, praradimą, pagrobimą ar kitokį neteisėtą įgijimą, neteisėtą disponavimą įslaptinta informacija ir kitus įslaptintos informacijos apsaugos reikalavimų pažeidimus, ir

pasižadu:

1. Neatskleisti, neprarasti ir neperduoti patikėtos arba sužinotos įslaptintos informacijos pašaliniams asmenims, taip pat asmenims, kurie nors ir turi teisę dirbti su įslaptinta informacija, tačiau nėra įgalioti su ja susipažinti.

2. Išmanyti teisės aktų, reglamentuojančių įslaptintos informacijos apsaugą, reikalavimus ir juos vykdyti.

3. Patikėtą ar tarnybos metu sužinotą įslaptintą informaciją saugoti visą tokios informacijos įslaptinimo terminą.

4. Vadovautis principu „būtina žinoti“.

5. Nedelsdamas, bet ne vėliau kaip per vieną darbo dieną, pranešti už įslaptintos informacijos apsaugą atsakingam asmeniui apie patikėtos įslaptintos informacijos praradimą ar atskleidimą, taip pat kitus įslaptintos informacijos apsaugos reikalavimų pažeidimus.

6. Užkirsti kelią neteisėtoms kitų asmenų veikoms, dėl kurių įslaptinta informacija gali būti atskleista, prarasta, sunaikinta, pagrobta ar kitaip neteisėtai įgyta, ir apie šiuos faktus, kitas įslaptintos informacijos atskleidimo ar praradimo aplinkybes nedelsdamas, bet ne vėliau kaip per vieną darbo dieną nuo minėtų aplinkybių atsiradimo, pranešti už įslaptintos informacijos apsaugą atsakingam asmeniui arba paslapčių subjekto vadovui.

7. Per 10 darbo dienų pranešti už įslaptintos informacijos apsaugą atsakingam asmeniui apie asmens duomenų, pateiktų mane tikrinusioms institucijoms, pasikeitimą.

8. Nutraukdamas tarnybos (darbo) santykius, pereidamas į kitas pareigas, nesusijusias su įslaptintos informacijos naudojimu, grąžinti už įslaptintos informacijos apsaugą atsakingam asmeniui visą man patikėtą įslaptintą informaciją.

9. Teikti informaciją, žodinius ir rašytinius paaiškinimus asmenims, įgaliotiems vykdyti įslaptintos informacijos apsaugos kontrolę (priežiūrą), teikti reikiamus dokumentus tikrinimui atlikti.

_____________________ ____________________________

(parašas) (vardas ir pavardė)

________________________